**মোহাম্মদ আকরাম হুসেইন খান** (জন্ম: নভেম্বর ১, ১৯৬৮, চট্টগ্রাম) সাবেক বাংলাদেশী ক্রিকেটার, যিনি ১৯৯৮ থেকে ২০০৩ সাল পর্যন্ত ৮টি টেস্ট ও ৪৪টি একদিনের আন্তর্জাতিক খেলায় বাংলাদেশের প্রতিনিধিত্ব করেছেন। তিনি ১৫টি সীমিত ওভারের একদিনের খেলায় বাংলাদেশের নেতৃত্ব দিয়েছেন। মারকুটে ব্যাটসম্যান **আকরাম খান** প্রথম-শ্রেণীর ক্রিকেটে চট্টগ্রাম বিভাগ দলের হয়ে খেলেন।

ভারতের বিপক্ষে বাংলাদেশ ক্রিকেট দলের উদ্বোধনী টেস্ট ম্যাচে আকরাম খান দলে ছিলেন। তিনি ১৯৮৮ সাল থেকে একদিনের আন্তর্জাতিক ক্রিকেট খেলেছেন। গাজী আশরাফ লিপু’র যোগ্য দিক নির্দেশনায় তিনি আন্তর্জাতিক খেলোয়াড় হিসেবে গড়ে উঠেন। ১৯৯৪ থেকে ৯৮ সাল পর্যন্ত তিনি বাংলাদেশ ক্রিকেট দলের অধিনায়ক ছিলেন। তিনি বর্তমানে বাংলাদেশ ক্রিকেট বোর্ডের একজন নির্বাচক হিসেবে দায়িত্ব পালন করছেন।

টেস্ট ক্রিকেট
-------------

উদ্বোধনী টেস্ট থেকে শুরু করে তিনি বাংলাদেশের হয়ে ৮টি টেস্ট ম্যাচ খেলেছেন। তার ব্যাটিং গড় ১৬.১৮ এবং সর্বোচ্চ রান ৪৪ যা ২০০১ সালে হারারেতে হয়েছিল জিম্বাবুয়ের বিপক্ষে।

একদিনের আন্তর্জাতিক
-------------------

১৯৮৮ সালের অক্টোবর মাসে আকরাম খানের একদিনের আন্তর্জাতিক ম্যাচে অভিষেক ঘটে তার শহর চট্টগ্রামেই। তিনি সেদিন ৮ নম্বর অবস্থানে খেলতে নামেন এবং দুর্দান্ত পাকিস্তানি বোলারদের মোকাবেলা করে ৩৫ বলে ২১ রান করেন। ১৯৯৫ সালে শারজায় অনুষ্ঠিত এশিয়া কাপে তিনি বাংলাদেশের নেতৃত্ব দেন। তার প্রথম অর্ধ-শতরান আসে কলম্বোয় ১৯৯৭ সালে পাকিস্তানের বিপক্ষে। তিনি এবং আতহার আলী খান ১১০ রানের জুটি গড়েন। তার সর্বোচ্চ একদিনের আন্তর্জাতিক রান ৬৫ আসে ১৯৯৯ সালে কেনিয়ার বিপক্ষে ঢাকায়। তিনি ১৯৯৯ এবং ২০০৩ সালের ক্রিকেট বিশ্বকাপে অংশগ্রহণ করেন। ৪২ রান করে ১৯৯৯ সালে বিশ্বকাপে পাকিস্তানের বিপক্ষে স্মরণীয় জয়ে তিনি বড় অবদান রাখেন।

অধিনায়কত্ব
-----------

১৯৯৪-৯৫ মৌসুমে অত্যন্ত প্রতিকূল সময়ে আকরাম খান বাংলাদেশ জাতীয় দলের অধিনায়কত্ব গ্রহণ করেন। যখন দল সবেমাত্র আইসিসি ট্রফি ১৯৯৪ থেকে হতাশাব্যাঞ্জক ফলাফল করে ফিরেছে এবং দলের খেলোয়াড়দের মধ্যে ঐক্যের অভাব ও অসন্তোষ রয়েছে। যদিও অধিনায়ক হিসেবে তার তেমন কোন অভিজ্ঞতা ছিল না তবু এই ঝুঁকি নেয়া হয়েছিল।

১৯৯৪ সালে ঢাকায় অনুষ্ঠিত চারদেশীয় ক্রিকেট প্রতিযোগিতায় তার দল ফাইনাল খেলে এবং তিনি সেই ম্যাচে সাহসিকতাপূর্ন ব্যাটিং করে ৬৬ রান করেন যদিও ৫২ রানে বাংলাদেশ দল ভারত এ দলের কাছে পরাজিত হয়। তার অধিনাকয়ত্বে বাংলাদেশ ক্রিকেটের সবচেয়ে গুরুত্বপূর্ণ জয়টি আসে ১৯৯৭ সালে মালয়েশিয়ার কুয়ালালামপুরে অনুষ্ঠিত আইসিসি ট্রফি চ্যাম্পিয়ন হওয়া। যার মাধ্যমে বাংলাদেশ দল বিশ্বকাপ ক্রিকেটে খেলার যোগ্যতা অর্জন করে। ১৯৯৮ সালে আকরাম খানের হাত ধরেই কেনিয়ার বিপক্ষে বাংলাদেশ তার প্রথম একদিনের আন্তর্জাতিক ক্রিকেটে জয় পায়।

জন্ম ও পরিবার
-------------

খান ১৯৬৮ সালের ১ নভেম্বর  চট্টগ্রামে জন্মগ্রহণ করেন। তার পরিবার একটি ক্রিকেটীয় পরিবার। তার বড় ভাই ইকবাল খান ছিলেন নামকরা ফুটবলার। চট্টগ্রামের আন্টি খ্যাত নুসরাত ইকবাল ববি তার ভাবি। তার ভাতিজা নাফিস ইকবাল এবং তামিম ইকবাল বাংলাদেশ জাতীয় দলের হয়ে খেলেছেন। তারা দুইজনই উদ্বোধনী ব্যাটসম্যান।

আরও দেখুন
---------

* মুশফিকুর রহিম
* খালেদ মাহমুদ সুজন
* বাংলাদেশী টেস্ট ক্রিকেটারদের তালিকা
* ২০০০-০১ ভারত ক্রিকেট দলের বাংলাদেশ সফর
* বাংলাদেশী একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

তথ্যসূত্র
---------

1. ↑   রফিকুল আমির: *Looking back: Bangladesh cricket in the 80's"*
2. ↑  [*স্থায়ীভাবে অকার্যকর সংযোগ*] ক্রিকইনফো: আকরাম খানের একদিনের আন্তর্জাতিক
3. ↑  "আকরাম খানের জন্মদিন আজ"। *একুশে টেলিভিশন*।
4. ↑  "মানবতার ফেরিওয়ালা তামিম"। *বাংলাদেশ প্রতিদিন*।

বহিঃসংযোগ
---------


উইকিমিডিয়া কমন্সে **আকরাম খান** সংক্রান্ত মিডিয়া রয়েছে।

* ইএসপিএনক্রিকইনফোতে আকরাম খান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আকরাম খান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|
|  |
| পূর্বসূরীমিনহাজুল আবেদীন | **বাংলাদেশ ক্রিকেট দলের অধিনায়ক**১৯৯৪/৫ - ১৯৯৭/৮ | উত্তরসূরীআমিনুল ইসলাম |
|

| * দে
* স
বাংলাদেশের ওডিআই ক্রিকেট অধিনায়ক |
| --- |
| 
* ১৯৮৬–১৯৯০: গাজী আশরাফ হোসেন
* ১৯৯০: মিনহাজুল আবেদীন
* ১৯৯৫–১৯৯৮: আকরাম খান
* ১৯৯৮–২০০০: আমিনুল ইসলাম
* ২০০০–২০০১: নাইমুর রহমান
* ২০০১–২০০৬: খালেদ মাসুদ
* ২০০৩: খালেদ মাহমুদ
* ২০০৪–২০০৭: হাবিবুল বাশার
* ২০০৪: রাজিন সালেহ
* ২০০৭–২০০৯: মোহাম্মদ আশরাফুল
* ২০০৯–২০১১: সাকিব আল হাসান
* ২০১১–২০১৪: মুশফিকুর রহিম
* ২০১৪-২০১৯: মাশরাফি বিন মর্তুজা
* ২০১৯: তামিম ইকবাল
* ২০১৯-২০২০: মাশরাফি বিন মুর্তজা
* ২০২০-বর্তমান: তামিম ইকবাল

 |  |

| * দে
* স
বাংলাদেশ দল – ১৯৯৯ ক্রিকেট বিশ্বকাপ |
| --- |
| 
* ১ আমিনুল ইসলাম (অঃ)
* ২ আকরাম খান
* ৩ ফারুক আহমেদ
* ৪ শাহরিয়ার হোসেন
* ৫ মেহরাব হোসেন
* ৬ এনামুল হক
* ৭ নিয়ামুর রশিদ
* ৮ নাইমুর রহমান
* ৯ খালেদ মাহমুদ
* ১০ খালেদ মাসুদ (উইঃ)
* ১১ মোহাম্মদ রফিক
* ১২ শফিউদ্দিন আহমেদ
* ১৩ হাসিবুল হোসেন
* ১৪ মানজারুল ইসলাম
* ১৫ মিনহাজুল আবেদীন
* কোচ: গর্ডন গ্রীনিজ

 | বাংলাদেশ |

| * দে
* স
বাংলাদেশ দল – ২০০৩ ক্রিকেট বিশ্বকাপ |
| --- |
| 
* ১ খালেদ মাসুদ (উইঃ)
* ২ আল শাহরিয়ার
* ৩ অলোক কাপালি
* ৪ আকরাম খান
* ৫ হাবিবুল বাশার
* ৬ হান্নান সরকার
* ৭ এহসানুল হক
* ৮ সানোয়ার হোসেন
* ৯ খালেদ মাহমুদ
* ১০ মানজারুল ইসলাম
* ১১ মাশরাফি বিন মর্তুজা
* ১২ মোহাম্মদ আশরাফুল
* ১৩ মোহাম্মদ রফিক
* ১৪ তালহা জুবায়ের
* ১৫ তাপস বৈশ্য
* ১৬ তুষার ইমরান
* কোচ: মহসিন কামাল এবং আলী জিয়া

 | বাংলাদেশ |

প্রবেশদ্বার: ক্রিকেট জীবনী